Diari Oficial de la Generalitat Valenciana


Sumari del DOGV 8231, del 09-02-2018 (2018/1119)

RESOLUCIÓ de 5 de febrer de 2018, del director de l'Agència Valenciana de Foment i Garantia Agrària, per la qual es convoquen ajudes a la destil·lació de subproductes de vinificació de la campanya 2017/2018
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8231

Data del DOGV
:   09-02-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/1119


Data del document
:   05-02-2018

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 5 de febrer de 2018, del director de l'Agència Valenciana de Foment i Garantia Agrària, per la qual es convoquen ajudes a la destil·lació de subproductes de vinificació de la campanya 2017/2018 [2018/1119]  
De conformitat amb el que disposa l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, l'article 77.4.3, últim punt, de la Llei 14/2005, de 23 de desembre, i tenint en compte les competències establides en l'article 13.1 del Decret 123/2006, de 8 de setembre, pel qual s'aprova l'estatut de l'Agència Valenciana de Foment i Garantia Agrària, s'emet la present resolució.  
D'acord amb el que disposa la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
En aplicació de l'article 7.4 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, s'especifica que a les ajudes regulades en la present convocatòria, realitzada en aplicació del Reial decret 597/2016, de 5 de desembre, per a l'aplicació de les mesures del programa de suport 2014-2018 al sector vitivinícola, no els resulta aplicable l'article 107.1 del Tractat de Funcionament de la UE (TFUE), atés que els fons destinats a finançar les actuacions previstes tenen origen comunitari en el marc de les previsions del Reglament 1306/2013 del Parlament Europeu i del Consell, de 17 de desembre de 2013, sobre el finançament, gestió i seguiment de la Política Agrícola Comuna, el que disposa l'article 52 del Reglament (UE) 1308/2013 del Parlament Europeu i del Consell, de 17 de desembre de 2013, relatiu al règim d'ajuda a la destil·lació voluntària o obligatòria de subproductes de la viticultura que s'haja realitzat d'acord amb les condicions que es fixen en l'annex VIII, part II, secció D.  
  
De conformitat amb el que disposa l'article 28 de la Llei 5/1983, de 30 de desembre, del Consell (segons la redacció que en fa la Llei 12/2007), així com el Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural i l'article 13.1 del Decret 123/2006, de 8 de setembre, pel qual s'aprova l'estatut de l'Agència Valenciana de Foment i Garantia Agrària, resolc:  
  
  
Apartat primer. Disposicions que estableixen les bases reguladores de les ajudes convocades.  
En el Reial decret 597/2016, de 5 de desembre, per a l'aplicació de les mesures del programa de suport 2014-2018 al sector vitivinícola, s'arreplega el conjunt de disposicions per a l'aplicació del segon Programa de suport quinquennal espanyol per al període 2014-2018.  
Entre les mesures incloses en el mencionat Reial decret 597/2016 s'estableix l'obligatorietat dels productors de l'eliminació de subproductes de vinificació, i es regula la concessió d'una ajuda a la destil·lació de subproductes de vinificació, d'acord amb el que estableix l'article 52 del Reglament (UE) 1308/2013 del Parlament Europeu i del Consell, de 17 de desembre de 2013, pel qual es crea una organització comuna de mercats dels productes agraris.  
  
Apartat segon. Termini i lloc de presentació de sol·licituds de pagament de l'ajuda  
1. La sol·licitud d'ajuda haurà de presentar-se pel destil·lador autoritzat, entre el 16 d'octubre i el 20 de juliol de cada campanya, per l'alcohol obtingut i haurà de contindre almenys la informació arreplegada en l'annex XV Reial decret 597/2016.  
2. Junt amb la sol·licitud d'ajuda ha d'aportar-se còpia de la documentació següent:  
- Prova de destil·lació dels subproductes.  
- Relació de les entregues de matèries primeres efectuades pels productors que han donat origen a l'alcohol obtingut.  
- Prova del pagament per part del destil·lador al productor de les despeses de transport, o la renúncia d'aquest a efectuar-lo.  
- Si és el cas, la justificació de la destinació de l'alcohol obtingut d'acord amb allò que indica l'article 59 del Reial decret 597/2016.  
3. Les sol·licituds junt amb la documentació requerida poden presentar-se telemàticament a través de la seu electrònica de la Generalitat en: http://www.gva.es/va/inicio/procedimientos'id\_proc=18436&version=amp. O bé presencialment en qualsevol dels registres previstos en la legislació reguladora del procediment administratiu comú, preferentment, en la unitat gestora corresponent de les direccions territorials de la Conselleria d'Agricultura, Medi Ambient, Canvi Climàtic i Desenvolupament Rural o, a falta d'això, en els llocs i formes previstos en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
4. El destil·lador autoritzat podrà rebre una bestreta del 80 per cent de l'ajuda pels volums sol·licitats, d'acord amb el que estableix el punt 2 de l'article 58 de Reial decret 597/2016.  
  
Apartat tercer. Pagament de l'ajuda al destil·lador  
1. Es procedirà al pagament de l'ajuda corresponent, o del saldo en el cas d'haver-se abonat una bestreta, en qualsevol cas abans del 16 d'octubre de la campanya següent, d'acord amb el que estableix l'article 58 del Reial decret 597/2016 en el que s'estableixen les condicions de pagament de l'ajuda.  
2. En la campanya, i una vegada es coneguen les quantitats efectivament entregades a la destil·lació per les quals se sol·licita l'ajuda i la quantitat de vi produït, si se supera el 10 per cent de la riquesa alcohòlica del vi produït en l'àmbit nacional, el Fons Espanyol de Garantia Agrària fixarà el percentatge de reducció, de manera que es garantisca que la despesa pressupostària no excedisca el que s'hauria aconseguit si no s'haguera sobrepassat la quantitat màxima amb dret a ajuda.  
3. D'acord amb el que preveu l'article 14.1.g de la Llei 39/2015, la resolució de pagament posa fi a la via administrativa. La concessió o denegació de l'ajuda, degudament motivada, serà notificada als interessats. Contra aquesta es podrà interposar un recurs potestatiu de reposició davant del titular de la direcció de l'Agència Valenciana de Foment i Garantia Agrària, en el termini d'un mes comptat des de l'endemà del dia en què tinga lloc la notificació, de conformitat amb la legislació vigent sobre procediment administratiu, o bé directament recurs contenciós administratiu en el termini de dos mesos, comptats des de l'endemà de la notificació, de conformitat amb el que estableixen els articles 10 i 46 de la Llei de la jurisdicció contenciosa administrativa.  
  
  
Apartat quart. Finançament  
1. En l'article 56 del Reial decret 597/2016 s'estableix l'import de l'ajuda a pagar als destil·ladors autoritzats per la destil·lació dels subproductes, que és el següent:  
a) 1,100 euros/per cent vol./hl per a alcohol brut obtingut a partir de brises.  
b) 0,500 euros/per cent vol./hl per a alcohol brut obtingut a partir de vi i pòsits.  
2. El FEGA, per a cada exercici FEAGA, comunica la distribució de fons entre les distintes mesures del Programa nacional de suport vitivinícola i fixa el límit de despesa de cada mesura per a tot l'Estat.  
  
3. El pagament de l'ajuda corresponent, o del saldo en el cas d'haver-se abonat bestreta, es realitzarà una vegada establida pel FEGA l'ajuda definitiva per a la Comunitat Valenciana, d'acord amb el que estableix el punt 4 de l'article 58 del Reial decret 597/2016.  
4. Els pagaments relatius a aquestes ajudes es financen al 100 % a càrrec del Fons Europeu Agrícola de Garantia (FEAGA), a través de l'Agència Valenciana de Foment i Garantia Agrària, a càrrec de les línies pressupostàries corresponents al capítol IV, línia SE830000, tenint en compte l'assignació de fons que corresponga a la Comunitat Valenciana.  
5. S'estableix un import global màxim per a les ajudes convocades per mitjà de la present resolució d'1.000.000 d'euros que, en qualsevol cas, vindrà condicionat a allò que estableix l'apartat 4 de l'article 58 del Reial decret 597/2016.  
  
Apartat cinqué. Règim de recursos contra la present resolució  
Aquesta resolució posa fi a la via administrativa i contra aquesta pot interposar-se potestativament un recurs de reposició davant el director de l'Agència Valenciana de Foment i Garantia Agrària en el termini d'un mes, comptat des de l'endemà de la seua publicació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o impugnar-se directament davant els jutjats contenciosos administratius en el termini de dos mesos, comptadors des de l'endemà de la publicació, d'acord amb el que preveuen els articles 8.3, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via que s'hi considere oportuna.  
  
València, 5 de febrer de 2018. - El director de l'Agència Valenciana de Foment i Garantia Agrària: Francisco Rodríguez Mulero.